C 85/6
ET
Euroopa Liidu Teataja
22.2.2022
V (Teated)
KONKURENTSIPOLIITIKA RAKENDAMISEGA SEOTUD MENETLUSED
EUROOPA KOMISJON Eelteatis koondumise kohta (Juhtum M.10625 - CARLYLE GROUP / MACQUARIE GROUP / HYCC) Võimalik lihtsustatud korras menetlemine (EMPs kohaldatav tekst)
(2022/C 85/06)
1.
15. veebruaril 2022 sai Euroopa Komisjon nõukogu määruse (EÜ) nr 139/2004 (1) artiklile 4 vastava teatise kavandatava koondumise kohta.
Teatis puudutab järgmisi ettevõtjaid: — Nobian Industrial Chemicals B.V. („Nobian“, Madalmaad), mille üle on valitsev mõju ettevõtjal Carlyle Group („Carlyle“, USA); — Norgh Holding Company Limited („Norgh“, Ühendkuningriik), mille üle on omakorda valitsev mõju ettevõtjal Green Investment Group Limited („GIG“, Ühendkuningriik), mille üle on omakorda valitsev mõju ettevõtjal Macquarie Group Limited („Macquarie“, Austraalia); — HyCC Holding B.V. („JV“, Madalmaad).
Nobian ja Norgh omandavad JV üle ühiskontrolli ühinemismääruse artikli 3 lõike 1 punkti b ja artikli 3 lõike 4 tähenduses.
Koondumine toimub ühisettevõtjana käsitatava uue ettevõtja aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— Nobian toodab olulisi põhikemikaale tööstuse jaoks alates ehitussektorist ja puhastusteenustest kuni ravimitööstuse ja veekäitluseni.
Emaettevõtja Carlyle on Ameerika rahvusvaheline börsivälistesse ettevõtetesse investeeriv äriühing, kes pakub alternatiivseid varahaldus- ja finantsteenuseid; — GIG – Norghi emaettevõte – on spetsialiseerunud arendaja, sponsor ja investor, kelle ülesanne on kiirendada rohepööret ja kelle peakorter asub Šotimaal Edinburghis.
GIG üle on valitsev mõju rahvusvahelisel sõltumatul investeerimispangal ja finantsteenuste ettevõtjal Macquarie, kelle peakorter on Austraalias, kus ta on börsil noteeritud; — JV hakkab tegelema saastevaba vesiniku tootmisega.
3.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
(1) ELT L 24, 29.1.2004, lk 1 („ühinemismäärus“).